



ร้านตะละลำ ตำตำ เป็นร้านส้มตำร้านหนึ่งประจำที่ The
Avenue รัชโยธินครับ เป็นร้านที่นิยมร้านหนึ่งเลย คนแน่น
ตลอดเลยครับ อาจจะรอคิวบ้างครับ ร้านนี้เป็นกระจกหมด
ครับ บรรยากาศดีนะครับ ส่วนที่จอดรถก็สามารถจอดได้
ทั้งตึกของอเวนิวหรือจอดในตึกเมเจอร์ได้ครับ เพราะระยะ
ทางเดินก็พอๆกันครับ


เมนูอาหารที่นี่มีเยอะ อยากทานอะไรก็ตอบโจทย์ได้ดีเลย
แม้กระทั่งปลาสดก็มีนะครับ ราคาก็จะแพงสุดในร้านครับ
ประมาณ 400 บาทขึ้นครับ ส่วนเมนูอื่นทั่วไปก็จะ 70บาท
ขึ้นไปครับ อยู่ในระดับมาตรฐาน


* ต้มแซ่บเอ็น เอ็นเยอะดีนะครับ มีความกลมกล่อม เปรี้ยว
เผ็ดที่ลงตัวครับ ทั้งยังใส่เส้นมาม่าด้วยครับ แปลกไปอีกแบบ
เข้ากันได้ดีครับ


* ส้มตำไทยไข่เค็ม อร่อยครับ แต่ก็ทั่วไปๆ หวานพอดี


* ข้าวเหนียวทอดที่พลาดไม่ได้ อร่อยครับ กรอบดี เหมือน
ขลุ่ยยาวๆ เป็นข้าวเหนียวอีกสไตล์ที่ไม่น่าเบื่อในการทาน
ข้าวเหนียว แถมทำให้รสชาติอร่อยขึ้นอีกด้วยครับ


* ลาบหมูทอด อร่อยครับ รสชาติลาบชัด กลิ่นแน่น เนื้อแน่น
หอมดีครับ แต่ได้เพียง4ชิ้น น้อยไปหน่อย ยังไม่ทันหายยาก
เลยครับ 



ใครที่ชอบไปเดินตลาดนัดเมเจอร์หรือดูหนังก็ลองไปทานดูได้
ครับ อร่อยเลยครับ แอร์ก็เย็น นั่งสบาย ที่สำคัญอาหารเร็วดี
ด้วยนะครับ